open-index/open-wikipedia-markdown huggingface dataset:
Miiniveeskja

**Miiniveeskja** (ka **miiniveeskaja**) on meremiinide transpordiks ja veeskamiseks ehitatud sõjalaev.
 
## Kirjeldus
Miiniveeskjatel on spetsiaalne miinitekk koos miinirelssidega ja pardas või ahtris luugid miinide veeskamiseks. Miiniveeskjaid võidakse sageli kasutada ka veeremilaevadena ja seoses sellega on neile ehitatud vööriluuk koos rambiga.

Miiniveeskja kattenimetust võidakse ära kasutada ka korvettide tegeliku laevatüübi varjamiseks: näiteks Soome Hämenmaa klassi miiniveeskja.

## Ajalugu
Maailma esimene miinide veeskamiseks ehitatud laev oli Venemaa laev "Amuur", mis valmis 1898. Vene-Jaapani sõja ajal laskis ta vette meremiinid, mille otsa 14. mail 1904 sõitsid ja uppusid Jaapani laevastiku lipulaev "Hatsuse" ja soomuslaev "Yashima".

Tänapäeva merevägedes kasutatakse miiniveeskjaid harva, sest miinide veeskamise võime on paljudel sõjalaevatüüpidel. Miine on vette lastud mitut tüüpi laevadelt, niihästi veeremilaevadelt kui allveelaevadelt. Kuid näiteks USA mereväes ei lasta tänapäeval miine enam üldse laevadelt vette, vaid ainult lennukitelt.

Mitme riigi mereväes on veel tänapäevani miiniveeskjaid. Sellised riigid on näiteks Soome, Rootsi, Norra, Türgi ja Lõuna-Korea. Mõne riigi merevägi on koostanud plaani teiste laevade kiireks ümberkohandamiseks miinide veeskamiseks, kui peaks tekkima sõjaseisukord.

## Vaata ka
*Miinijahtija
* Tasuja A432 - Eesti mereväe toetuslaev, mis on ehitatud algselt miiniveeskjaks.
Victor Ponta

**Victor Viorel Ponta** (sündinud 20. septembril 1972 Bukarestis) on Rumeenia jurist ja poliitik, kes oli 7. maist 2012 kuni 5. novembrini 2015 Rumeenia peaminister.

1991–1995 õppis ta Bukaresti Ülikoolis õigusteadust. 1995–1998 töötas prokurörina Bukaresti 1. sektoris ja 1998–2001 Rumeenia ülemkohtus. 

2003. aastal kaitses ta Bukaresti Ülikoolis doktoriväitekirja Rahvusvahelise Kriminaalkohtu kohta. Juunis 2012 avaldati ajakirjas Nature plagiaadisüüdistus, mille kohaselt on üle poole tema väitekirjast kopeeritud teistest töödest. Ponta eitas süüdistusi, nimetas neid poliitiliselt motiveerituks ja leidis, et nende taga võib olla president Traian Băsescu.

2002. aastal astus ta Rumeenia Sotsiaaldemokraatlikku Parteisse. Alates 2010. aastast on ta partei esimees.

13. juulil 2015 esitas Rumeenia riigiprokuratuur peaminister Victor Pontale ametliku korruptsioonisüüdistuse. Peaministrit süüdistatakse maksudest kõrvalehoidmises, pettuses ja rahapesus ajal, mil ta tegutses advokaadina.

31. oktoobril 2015 Bukaresti ööklubis toimunud põlengus hukkus üle 30 inimese. See vallandas ulatuslikult valitsusvastased meeleavaldused, millel süüdistati valitsust nõuetele mittevastavatele meelelahutusasutustele tegevuslubade andmises ja ebapiisavas järelevalves. Meeleavalduste tulemusel teatas Ponta 4. novembril, et astub koos valitsusega ametist tagasi. 5. novembril nimetas president Klaus Iohannis peaministri kohusetäitjaks Sorin Cîmpeanu.

Ta on abielus Euroopa Parlamendi liikme Daciana Octavia Sârbuga.

## Viited
Nokia 7650

**Nokia 7650** oli esimene Symbian OS operatsioonisüsteemiga nutitelefon Nokialt aastast 2001. Selle mõõtmed olid 114x56x26 mm ja kaal 154 grammi. Telefoni sisemälu oli 4 MB. Esimene telefon värviekraani ning kaameraga. Telefon toetas ka Javat ja sellel oli 3 mängu: Snake EX, Card Deck ning Mix Pix. Telefonil oli Series 60 kasutajaliides ning operatsioonisüsteemi versioon 6.1.

## Välislingid

*Official support page
Krõmsk

**Krõmsk** on linn Venemaal Krasnodari krais, Krõmski rajooni keskus. Asub Adagumi jõe ääres.

Asutati 1862. aastal Krõmskaja staniitsana. Linnaõigused sai 1958. aastal.

7. juulil 2012 toimunud üleujutuses hukkus linnas 140 inimest. Riigitelevisioon teatas, et see oli samaväärne kolme kuni nelja kuu sademete hulgaga tüüpilisel aastal. Mägises piirkonnas moodustasid vesi jugasid, mis voolasid linnadesse.

## Välislingid

*http://city-krymsk.ru/
Zayn Malik

**Zain Javadd Malik** ehk **Zain Malik** ehk **Zayn** (stiliseeritult **ZAYN**) (sündinud 12. jaanuaril 1993 Bradfordis) on inglise laulja, laulukirjutaja, modell ja näitleja. 

## Muusikuna
### "The X Factor"

Zayn sai tuntuks Suurbritannia televõistluses "The X Factor", kus ta määrati bändi One Direction koosseisu. Selle liikmed olid veel Harry Styles, Louis Tomlinson, Liam Payne ja Niall Horan. 2015. aasta 25. märtsil teatas Zayn, et lahkub bändist.

## Lapsepõlv
Zayni isa on Yaser Malik ja ema Tricia Brannan Malik. Tal on vanem õde Doniya ning kaks nooremat õde Waliyha ja Safaa.

Ta käis Lower Fields'i põhikoolis Brandfordis.

Malik tegeles 15–17-aastaselt poksimisega. 

Enne lauljaks saamist soovis ta saada inglise keele õpetajaks. 

## Isiklikku

Zayn on muslim. 

Kui ta esimest korda rambivalgusesse ilmus (2010), käis ta kohtamas Rebecca Fergusoniga. Ta kihlus Little Mixi laulja Perrie Edwardsiga. 2015. aasta augustis teatasid nad, et otsustasid oma suhte lõpetada. Hiljem oli ta suhtes Gigi Hadidiga. 2018. aasta märtsis läksid nad lahku, kuid kuu aja pärast olid taas koos. Neil sündis 2020. aastal tütar. 2022. aastal lõppes tema suhe Hadidiga, sest tal olid erimeelsused Gigi ema Yolanda Hadidiga.

Alates "The X Factori" saatest on Zaynile meeldinud tätoveeringud. Ta on öelnud, et armastab lasta endale uusi tätoveeringuid teha, sest nende taga on kultuur. Oma esimese tätoveeringu, milleks oli tema vanaisa nimi araabia keeles "والتر", avaldas ta oma Twitteri kontol.

## Albumid
One Directioni koosseisus: 

*  (2011)
*  (2012)
*  (2013)
*  (2014)

Sooloartistina:

*  (2016)
* (2018)
* (2020)

## Vaata ka
*"Dusk Till Dawn"

## Viited
Reio Laabus

**Reio Laabus** (sündinud 14. märtsil 1990 Tartus) on Eesti jalgpallur (poolkaitsja). Ta mängib Eesti Meistriliiga klubis Tartu JK Tammeka.

## Klubikarjäär

## Välislingid
*Reio Laabus EJL-i veebisaidil
Soome kaitsevägi

**Soome kaitsevägi** (sm *Suomen puolustusvoimat*, rts *Finlands försvarsmakt*) on Soome sõjavägi ja põhiline riigikaitsestruktuur. 

Soome kaitseväe eelarve on umbes 6 miljardit eurot ja see moodustab SKP-st 2,41 protsenti.

## Kaitsepoliitika
Soomel on üle 1300 km pikkune piiri Venemaaga. Soome astus NATO-sse 2023. aastal. Välismissioonid on populaarsed ja sõdurid teenivad ÜRO, NATO ja EL-i missioonidel üle kogu maailma. Rahva kaitsetahe kõigub 80% juures ja on Euroopa Liidu kõrgemaid.

## Koosseis
Soome kaitsevägi koosneb palgalistest, ajateenijatest ja reservväelastest. Kokku 34 500 meest: 27 300 maaväes, 3000 õhuväes ja 4400 mereväes). Soomes on meessoost isikutele üldine ajateenistuskohustus, naistele vabatahtlik. Ajateenistus kestab sõltuvalt ametikohast 6, 9 või 12 kuud.

## Viited
Nikolai Mašitšev

**Nikolai Mašitšev** (sündinud 5. detsembril 1988) on endine Eesti jalgpallur (poolkaitsja).

Aastani 2016 oli ta Venemaa kodanik.

2023. aasta novembris mõistis Harju Maakohus ta süüdi sama aasta 25. aprillil toimunud suures koguses kokaiini omandamises ja edasi andmises.

## Karjääri statistika
### Klubi

## Saavutused
### Meeskondlikud
;Tallinna FC TVMK:
*Meistriliiga: 2005
*Eesti karikas: 2006

;Tallinna FC Flora:
*Meistriliiga: 2010, 2011
*Eesti karikas: 2013
*Eesti Superkarikas: 2012

;Tallinna FC Infonet:
*Premium liiga: 2016

;Nõmme Kalju FC:
*Premium liiga: 2018
*Eesti Superkarikas: 2019

## Narko kuritegu
2023. aasta novembris mõistis Harju Maakohus ta süüdi sama aasta 25. aprillil toimunud suures koguses kokaiini omandamises ja edasi andmises.

Kohtulahendi kohaselt pandi Mašitševile süüks 2023. aasta 25. aprillil kokaiini omandamist ja edasi müümist. Ta sai sama kaasuse raames kolmeks aastaks vangi mõistetud Vitali Filonovi juhendamisel 25. aprillil enda kätte vähemalt 72,26 grammi kokaiini ja jättis selle õhtul kell 19.45 Bolt Drive'i kindalaekasse.

45 minutit hiljem tegi politsei autos ülevaatuse, mille käigus leiti soonkinnisega kilekott, mille sees oli veel üks soonkinnisega kilekott 72,26 grammi kokaiiniga (puhast kokaiini 56,4 grammi ehk 78 protsenti). Seega pandi Mašitševile süüks suures koguses narkootilise aine ebaseaduslik käitlemine. Lisaks tingimisi vanglakaristusele mõisteti Mašitševilt välja 2082,50 euro ulatuses menetluskulusid.

## Viited

## Välislingid
*
*Transfermarkti profiil
Süvaveepomm

**Süvaveepomm** on merre heidetav ja veesügavuses plahvatav lõhkekeha, mille eesmärk on hävitada vaenlase allveelaevu. 

Väiksemaid süvaveepommiga sarnanevaid lõhkekehi, mida kasutatakse allveeujujate või miniallveelaevade vastu, võib nimetada ka süvaveegranaatideks.

## Kirjeldus
Süvaveepommide põhiosadeks on tugevajõuline lõhkelaeng, korpus ehk kest ja sütik. Lisaks võib neil olla lennutamismootor. 

Süvaveepommid on heitemeetodilt: 
* laeva (sõjalaeva) või  õhusõiduki (lennuk, kopter) pardalt vaba langemisega vette kukutatavad; 
* laevalt katapuldiga lähiümbrusse vette heidetavad;
* laevalt (reaktiivsüvaveepommiheitjast) reaktiivmootoriga piiratud kaugusele välja tulistatavad ja vette langevad. 

Süvaveepommi sütik võib olla reguleeritav plahvatuseks kindlal veesügavusel või harvemini ka kontaktne.

## Kasutamine
Süvaveepomme võivad kanda mitmesugused väiksemad ja suuremad sõjalaevad. Reeglina on nende relvastuses ühtlasi allveelaevavastane sonar. Süvaveepomme võivad aga kanda ka allveelaevavastased lennukid või helikopterid, sealhulgas sõjalaevade pardahelikopterid.

Süvaveepommi asemel kasutatakse tänapäeval sageli ka allveelaevavastast torpeedot. Tavaliste süvaveepommide või reaktiivsüvaveepommide eeliseks on lihtsus ja odavus. Vette kukutatavaid ja katapuldiga heidetavaid traditsioonilisi silindrikujulisi (veeretatavaid) süvaveepomme kasutatakse tänapäeval siiski harvem.

Süvaveepommide vette kukutamisel (eriti madalamasse sügavusse) peab sõjalaev sõitma piisavalt kiire käiguga, et mitte saada ise vigastusi enda heidetud ja vee all plahvatavast süvaveepommist.

## Ajalugu
Süvaveepommid võeti esmakordselt laiemalt kasutusele Briti Kuninglikus mereväes 1914. aastal. Leiutajaks loetakse Herbert Taylorit, kes tegeles vastava arendustööga Portsmouthis. Esimene allveelaev, Saksa U-68, uputati Briti peibutuslaeva Farnborough poolt süvaveepommiga 22. märtsil 1916 Iirimaa edelaranniku lähedal.

## Vaata ka
*Meremiin
*Torpeedo
Czesław Cyraniak

**Czesław Cyraniak** (ka **Czesław Kajnar**; 1. juuni 1914 Poznań, Suur-Poola vojevoodkond – 11. september 1939 Mąkolice lähedal, Głowno vald, Zgierzi maakond, Łódźi vojevoodkond) oli Poola poksija.

Cyraniak oli Poola meister kergekaalus (kuni 135 naela ehk 61,2 kg) 1935. aastal. Ta sai Poola meistrivõistlustel sulgkaalus (kuni 126 naela ehk 57,2 kg) 1934. aastal 3. koha.

Cyraniak osales ühe korra Eesti ja Poola maavõistlusel poksis ning kaotas oma kohtumise Harald Kanepi vastu 1938. aasta kevadel. Ta osales aastatel 1934–1938 rahvusvahelistel kohtumistel Poola eest kokku 10 korral, võitis neist 4 ja kaotas 5 kohtumist ning viigistas 1 kohtumise. 

Cyraniak osales kergekaalus (kuni 135 naela ehk 61,2 kg) 1936. aasta Berliini olümpiamängude poksivõistlustel, kuid kaotas 2. ringis oma kohtumise ja jäi edasisest medaliheitlusest välja.

Cyraniak mobiliseeriti Teise maailmasõja puhkedes Poola sõjaväkke ning ta langes Saksamaa vägede vastu võideldes. 

## Viited

## Välislingid
*
Karl Mööl

**Karl Mööl** (sündinud 4. märtsil 1992 Tallinnas) on Eesti jalgpallur (kaitsja). Ta mängib Eesti Meistriliiga klubis Paide Linnameeskond.

## Klubikarjäär
## Koondisekarjäär
A-koondise debüüdi tegi Mööl Eesti koondises 8. novembril 2012 sõprusmängus Omaani vastu. Samas mängus tegid oma debüüdi veel Ken Kallaste, Ilja Antonov, Andre Frolov ja Stanislav Prins.

## Karjääri statistika
### Klubi
*Uuendatud seisuga 22. november 2017*

### Koondis
*Uuendatud seisuga 7. jaanuar 2018*

## Saavutused
### Klubi
;Tallinna FC Flora:
* Evald Tipneri karikas: 2013
* Eesti Superkarikas: 2012

;Nõmme Kalju FC:
* Evald Tipneri karikas: 2015

## Vaata ka
*Eesti jalgpallikoondislaste loend

## Viited

## Välislingid
*Eesti Jalgpalli Liidu profiil
*Transfermarkti profiil
*Koondise mängud
Meremiin

**Meremiin** on laevatatavasse veekogusse (merre, samuti siseveekogusse) paigutatav lõhkeseadeldis, mis on mõeldud seal liikuvate laevade hävitamiseks. 

## Kirjeldus
Meremiinid veesatakse miinitõketena laevateedele, ranniku lähedale või sadamate ümbrusse, varitsemaks või takistamaks vastase laevaliiklust või sõjalaevade tegevusvabadust. Meremiinid on peamiselt kontaktmiinid või põhjamiinid.

Miinide paigaldamiseks on mitu viisi. Miine veesatakse selleks kohandatud peavee- või allveelaevalt, samuti spetsiaalselt miiniveeskjalt. Miine on võimalik paigaldada ka lennukilt. Meremiinid jäävad pärast paigaldamist ehk veeskamist ootama laeva, mis aktiveeriks lähenedes või kontakti sattudes miini.

Meremiinide hinnad algavad 1000 USA dollarist ja võivad küündida mitme miljoni dollarini. Kõrgtaseme miinil võib olla mitu sensorit.

Meremiine on mitut tüüpi. Üks enim kasutatud meremiin on sarvedega miin, mis plahvatab kontaktil laevaga. Meremiinil on mitmeid sarvi, mis sisaldavad elektrolüüti. Kui laev puutub sarve vastu, siis elektrolüüt läheb laiali ja tekitab vooluringi. Vooluringi tekkimisel miin aktiveerub ning plahvatab. 

On olemas ka sensoritega miine, mis tajuvad laeva füüsikalisi välju. See tähendab, et miin aktiveerub siis, kui sensorid tajuvad näiteks magnetvälja.

Mõned miinid, millel on väike lõhkelaeng, on mõeldud ainult väikeste paatide hävitamiseks. Suurte lõhkelaengutega miinid võivad hävitada või kahjustada enamikku suuri laevu. Mõned miinid on mõeldud ainult allveelaevade kahjustamiseks.

Meremiine võib kasutada ründe- või kaitserelvana. Ründeotstarbel võib neid paigutada vastase veekogudesse ja sadamatesse. Üldiselt on vastane teadlik, et nende veekogudes võivad olla miinid. Miinide tõrjumiseks tuleb kasutada miinitõrje vahendeid, mis on kulukas. See tekitab viivitusi laevade liikumisel ning sunnib neid kasutama alternatiivseid marsruute. Kaitsena võib miine paigaldada enda sadamate ja tähtsate objektide lähedale, et tõrjuda vastaste laevade liikumist nendes veekogudes.

## Vaata ka
*Süvaveepomm
*Torpeedo

## Viited

## Välislingid

*ERR: Mereväelased leidsid haruldase miini ERR, 5. september 2009
Johannes Ahun

**Johannes Ahun** (sündinud 22. detsembril 1987 Tallinnas) on eesti purjetaja ja muusik.

Ta osales purjetajana 2008. aasta suveolümpiamängudel (saavutas 33. koha) ja 2012. aasta suveolümpiamängudel (saavutas 30. koha).

Ta osales telesaates "Tantsud tähtedega" 2010. aastal, tema tantsupartner oli Kerstin Kruuse.

Ta mängis ansamblis Indigolapsed trumme aastatel 2005–2009. Tegutses bändis Improov koos Joosep Kõrvitsa ja Mattias Siitaniga aastatel 2011–2015. 2015–2016 aastatel vedas eest koos Cathy Sommeriga Hiiu kandle orkestrit. Mängis 2016–2017 aastatel hangi ja Hiiu kannelt instrumentaalansamblis Sinitrii koos Eva Väljaotsa ja Cathy Sommeriga. Aastast 2017 tegutseb audiovisuaalses kollektiivis OOPUS koos Mari Meentalo, Aleksander Sprohgise ja Kerttu Kruuslaga ning mängib seal analoogsüntesaatoreid. 

2021. aastal lõpetas ta Viljandi Kultuuriakadeemia muusika õppekava.

## Viited

## Välislingid
*
Ligikaudne arv

**Ligikaudne arv** ehk **lähend** on arv, mis asendab vaadeldavat arvu teatud täpsusega. Ligikaudse arvu leidmist nimetatakse aproksimeerimiseks ehk lähendamiseks. 

Näiteks arvu 2,74238 lähend on 2,74. 

Arvude aproksimeerimise puhul on võimalik, et saadud ligikaudne arv on liiaga (**liiaga lähend**) või puuduga (**puuduga lähend**). Näiteks arvu 2,56 liiaga lähend on 2,6.

## Vaata ka
*Ümardamine

## Viited
Moodne viievõistlus 2012. aasta suveolümpiamängudel

**[[Moodne viievõistlus]] [[2012. aasta suveolümpiamängud]]el** Londonis toimus 11. ja 12. augustil, mängus oli 2 komplekti medaleid, üks meestele ja teine naistele. Võisteldi individuaalses arvestuses ja osa võttis 72 sportlast. Avaala vehklemine peeti Handball Arenal, laskmine toimus Greenwichi pargi laskehallis. Kolmas ala, ujumine, peeti Aquatics Centre'i veealade kompleksis. Ratsutamine ja viimase alana peetud jooks toimusid samuti Greenwichi pargis.

## Võistluste ajakava

## Tulemused

### Mehed
### Naised
## Medalid

## Välislingid
 
* Moodsa viievõistluse ametlik lehekülg Londoni OM-il
* UIPM-i koduleht
David Cross

**David Cross** (sündinud 4. aprillil 1964 Atlantas) on Ameerika Ühendriikide näitleja, stsenarist ja koomik, kes on tuntud eeskätt tänu osalemisele HBO sarjas "Mr. Show" ja Tobias Fünke rollile Fox Broadcasting Company komöödiaseriaalis "Arrested Development".
Maradona

**Maradona** on perekonnanimi.

## Nime kandjaid
*Diego Maradona (sündinud 1960), Argentina jalgpallur
*Hugo Maradona (sündinud 1969), Argentina jalgpallur
*Raúl Maradona (sündinud 1966), Argentina jalgpallur
Tennis 2012. aasta suveolümpiamängudel

**[[Tennis]] [[2012. aasta suveolümpiamängud]]el** Londonis oli kavas 28. juulist 5. augustini. 

Tenniseturniirist võttis osa 172 sportlast. Kavas oli nii meeste kui ka naiste üksik- ja paarismäng ning segapaarismäng. Enne seda oli segapaarismäng viimati olümpiamängude kavas 1924. aasta mängudel. Seega oli mängus viis komplekti medaleid.

## Võistlusalad
### Mehed
* Üksikmäng
* Paarismäng

### Naised
* Üksikmäng
* Paarismäng

### Mehed ja naised
* Segapaarismäng

## Võistluste ajakava

## Tulemused

### Mehed

#### Üksikmäng




Finaal: 5. august 
Osavõtjaid: 64
**[[Tennis 2008. aasta suveolümpiamängudel#Üksikmäng|Olümpiavõitja 2008]]:** Rafael Nadal, Hispaania 
Ametlikud tulemused: 

**Finaal:** 
**Pronksimäng:** 
 


#### Paarismäng

### Naised
#### Üksikmäng





#### Paarismäng






### Segapaarismäng

## Medalid

## Välislingid

* Tennis Londoni olümpiamängude kodulehel
* ITF-i olümpiamängude koduleht
Miranda keel

**Miranda keel** (miranda keeles *mirandés* või *lhéngua mirandesa*; portugali keeles *mirandês* või *língua mirandesa*) on astuuria-leoni rühma kuuluv romaani keel, mida kõneldakse vähesel määral väikeses piirkonnas Kirde-Portugalis, Miranda do Douro, Mogadouro ja Vimioso omavalitsustes. Portugali parlament tunnustas miranda keelt ametliku paralleelkeelena portugali keele kõrval kohalikes asjades 17. septembril 1998, seadus nr 7/99 jõustus 29. jaanuaril 1999.

Miranda keelel on eripärane fonoloogia, morfoloogia ja süntaks, see on olnud iseseisev keel vähemalt Portugali riigi rajamisest saati 12. sajandil. Algselt põlvneb miranda keel Pürenee poolsaare põhjaosa köögiladina keelest. Selle lähem eellane oli aga Leóni kuningriigi kunagise keele järeltulija astuuria-leoni keel, mis on ka tänapäeva Hispaania astuuria-leoni keelte eellane. Keelte areng Hispaanias ei mõjutanud siiski miranda keelt, milles on säilinud erisused nii portugali kui ka hispaania keelest. Suur osa miranda keele sõnavarast on ühine portugali murretega samas piirkonnas.

## Kõnelejate arv
19. sajandil kirjeldas José Leite de Vasconcelos miranda keelt kui "talude, töö, kodu ja mirandalaste vahelise armastuse keelena". 1986.–87. aastast on seda õpetatud 10–11-aastastele lastele ning nüüdseks hakkab keel juba taastuma.

Tänapäeval kõneleb miranda keelt vähem kui 5000 inimest emakeelena, kuid kuni 15 000 teise keelena. Enamik kõnelejaist elab Miranda do Douro omavalitsuse külades ning Vimioso omavalitsuse idaosas (nt Vilar Seco & Angueira; Caçarelhoses on keel välja surnud). Keelelisi mõjusid võib märgata ka Vimioso teiste külades ning Mogadouro, Macedo de Cavaleirose ja Bragança omavalitsustes.

## Välislingid

* Mirandakeelne Wikipedia
*Mirandese as an Endangered Language (PDF, inglise keeles)
*Miranda keele ortograafia põhimõtted (PDF, portugali keeles)
*Mirandés na Net Lhéngua i Cultura Mirandesa (Miranda Keel ja Kultuur)
*Lõik Portugali rahvuseeposest "Lusiaadid" miranda keeles
*L Mirandés: Ũa Lhéngua Minoritaira an Pertual Miranda: Portugali vähemuskeel (PDF, miranda keeles)
*Seadus, mis tunnustab miranda keelt Portugalis (portugali keeles)
*Seth Kugel "In Portugal, Mirandese spoken here - and only here" ''New York Times'', January 17, 2012
Rundāle piirkond

**Rundāle piirkond** (läti keeles *Rundāles novads*) oli 1. järgu haldusüksus Lätis Zemgales. Piirnes lõunas Leeduga.

Piirkond moodustati 2009. aastal Rundāle, Svitene ja Viesturi vallast. 2021. aastal liideti Rundāle piirkond Bauska piirkonnaga.

## Viited

## Välislingid
* Piirkonna koduleht
Thomas Thomson (botaanik)

**Thomas Thomson** (4. detsember 1817 Glasgow – 18. aprill 1878 London) oli Šoti kirurg ja botaanik.  

Ta töötas Briti Ida-India Kompanii kirurgina (1855–1861). Ta oli Joseph Dalton Hookeri sõber ning oli talle abiks "Flora Indica" I köite kirjutamisel. 

Thomas Thomson sündis Glasgow's Glasgow' Ülikooli keemiku Thomas Thomsoni vanema pojana, tema ema oli Agnes Colquhon. Aastatel 1855–1861 oli ta Briti Ida-India Kompanii Kolkata botaanikaaia superintendant. Ta oli Tiibeti missiooni liige ja loodusloolane, kirjeldas väga palju India taimi. Ta oli ka Bengali armee kirurg.

## Teoseid
* Western Himalaya and Tibet, 1852
* ‘Note on Captain Grant's Collection of Plants’ in Speke's ‘Journal of the Discovery of the Source of the Nile’ (appendix), 1863.

## Välislingid
*[Dictionary of National Biography, 1885-1900, Volume 56. Thomson, Thomas (1817-1878), by Bernard Barham Woodward](http://en.wikisource.org/wiki/Thomson,_Thomas_(1817-1878)_(DNB00)) vaadatud 2012-07-12
*www.unb.ca/herbarium/notes.html
Thomas Thomson

**Thomas Thomsoni** nime on kandnud mitu tuntud inimest:

***[[Thomas Thomson (botaanik)|Thomas Thomson]]**, šoti botaanik (1817–1878)
***[[Thomas Thomson (keemik)|Thomas Thomson]]**, šoti keemik (1773–1852)
***[[Thomas Thomson (jurist)|Thomas Thomson]]**, šoti jurist (1768–1862)
***[[Thomas Inkerman Thomson]]**, poliitikategelane Kanadas Ontario provintsis (1855–1919)
Aberratsioon (astronoomia)

**Aberratsioon** on vaatleja liikumisest (põhiliselt Maa liikumisest) ja valguse kiiruse lõplikkusest tulenev taevakeha (tavaliselt tähe) näiva asukoha muutus taevasfääril.

Aberratsioonist tingitud kõrvalekalle on samasuunaline nagu vaatleja liikumine. Analoogiline efekt tekib vihma ajal: kui paigalseisva inimese jaoks sajab vihm otse alla, siis liikuva inimese jaoks sajab vihm viltu eestpoolt. 

## Ööpäevane aberratsioon

Ööpäevane aberratsioon on seotud Maa pöörlemisega, mille tõttu vaatleja liigub mööda ringjoont ümber Maa telje. 

Selle liikumise kiirus on ekvaatoril 465 m/s, mujal väiksem, poolustel 0. 

Kõrvalekalle on kõige suurem taevameridiaanil paikneva taevakeha puhul (0,32" cos *φ*, kus *φ* on geograafiline laius. Kõrvalekalle on alati idasuunaline. 

## Aastaaberratsioon

Aastaaberratsioon on seotud Maa tiirlemisega ümber Päikese. 

Ekliptika poolusel paiknevate taevakehade puhul moodustab näiv asukoht aasta jooksul ligikaudse ringjoone raadiusega 20,47" (aberratsioonikonstant). Teiste taevakehade puhul moodustab see ellipsi, mille suurem telg on ekliptikaga paralleelne ning pikkusega 41". Et Maa orbiit ei ole täpselt ringjooneline, siis moodustab taevakeha näiv asukoht aasta jooksul ellipsist erineva joone, mis ei erine ellipsist rohkem kui 0,3" võrra.  

Aastaaberratsiooni avastas 1728 James Bradley, kes püüdis leida tähtede aastaparallaksi. Et aastaaberratsioon on palju suurem kui aastaparallaks, leidis ta aberratsiooni, parallaksi aga mitte: parallaksi mõõtmiseks vajaliku täpsusega instrumente Bradley ajal ei olnud. Aberratsiooni olemasolu oli tõenduseks asjaolule, et Maa tiirleb ümber Päikese. 

## Sajandiaberratsioon

Sajandiaberratsioon ehk sekulaarne aberratsioon on seotud Päikesesüsteemi liikumisega ümber Galaktika keskme.

Et sajandiaberratsioon muutub väga aeglaselt ning mõjutab kõigi tähtede asukohta ühtemoodi, pole sel praktilises astronoomias tähtsust.
Taekwondo 2012. aasta suveolümpiamängudel

**Taekwondo 2012. aasta suveolümpiamängudel** oli taekwondo võistlus, mis toimus 2012. aasta suveolümpiamängude kavas 8.–11. augustil. Võistlused peeti ExCeL Londonis, mis asub Newhami asumis Victoria dokkides (rajati 1855. aastal). Taekwondos osales 124 sportlast ja välja jagati 8 komplekti medaleid.

## Kaalukategooriad
### Mehed
* Kuni 58 kg
* Kuni 68 kg
* Kuni 80 kg 
* Üle 80 kg

### Naised
* Kuni 49 kg
* Kuni 57 kg
* Kuni 67 kg 
* Üle 67 kg  

## Võistluste ajakava

## Tulemused
### Mehed
#### Kuni 58 kg




Finaal: 8. august 
Osavõtjaid: 16
**[[Taekwondo 2008. aasta suveolümpiamängudel|Olümpiavõitja 2008]]:** Guillermo Perez,Mehhiko
Ametlikud tulemused: 


#### Kuni 68 kg
#### Kuni 80 kg
#### Üle 80 kg

### Naised
#### Kuni 49 kg
#### Kuni 57 kg
#### Kuni 67 kg
#### Üle 67 kg

### Medalid

## Välislingid
* Taekwondo koduleht Pekingi OM-il
* WTF-i koduleht
Sternberg

**Sternberg** võib tähendada järgmist:
*Sternberg, linn Saksamaal Mecklenburg-Vorpommerni liidumaal
*Sternberg (perekonnanimi)
**Mangold von Sternberg
**Robert Sternberg

## Vaata ka
* Ungern-Sternberg
** Ungern-Sternbergi palee
** Jürgen von Ungern-Sternberg
** Otto Reinhold Ludwig von Ungern-Sternberg
** Reinhold von Ungern-Sternberg (1656–1713)
** Reinhold Bernhard von Ungern-Sternberg
** Roman Ungern von Sternberg
** Reinhold von Ungern-Sternberg
Antoni Czortek

**Antoni Czortek** (2. juuli 1915 Buśnia, Warlubie vald, Świecie maakond, Kujawy-Pomorze vojevoodkond – 15. jaanuar 2004 Radom, Masoovia vojevoodkond) oli Poola poksija.

Czortek oli kokku neljakordne Poola meister – kärbeskaalus (kuni 112 naela ehk 50,8 kg) 1934. aastal, sulgkaalus (kuni 126 naela ehk 57,2 kg) aastatel 1938–1939 ning kergekaalus (kuni 62 kg) 1949. aastal. Ta sai Poola meistrivõistlustel 2. koha kärbeskaalus (kuni 112 naela ehk 50,8 kg) 1935. aastal ja sulgkaalus (kuni 58 kg) 1948. aastal ning 3. koha kukk-kaalus (kuni 119 naela ehk 54 kg) 1936. aastal.

Czortek osales mõlemal Eesti ja Poola maavõistlusel poksis. Ta võitis oma kohtumise Evald Seepere vastu nii 1938. aasta kevadel kui ka 1938. aasta sügisel. 

Czortek osales kukk-kaalus (kuni 119 naela ehk 54 kg) 1936. aasta Berliini olümpiamängude poksivõistlustel, kuid kaotas 2. ringis oma kohtumise ja jäi edasisest medaliheitlusest välja.

Czortek sai sulgkaalus (kuni 126 naela ehk 57,2 kg) 6. Euroopa meistrivõistlustel (Dublin, 1939) hõbemedali, kaotades finaalis kuldmedalivõitjale ja Euroopa meistrile Patrick Dowdallile (Iirimaa). Ta osales kukk-kaalus (kuni 119 naela ehk 54 kg) 5. Euroopa meistrivõistlustel (Milano, 1937), kuid kaotas poolfinaalis hilisemale hõbemedalivõitjale Anton Oscale (Rumeenia) ning 3. koha kohtumise Veikko Huuskosele (Soome).

Czortek mobiliseeriti Teise maailmasõja puhkedes Poola sõjaväkke. Ta võitles Saksamaa vägede vastu Wieluńi ruumis, kuid pärast Poola alistumist püüdis ta end varjata. Ta tabati ja saadeti Oświęcimi koonduslaagrisse, hiljem Mauthausen-Guseni koonduslaagrisse ning vabanes sealt alles 1945. aastal. Temaga laagris juhtunu – teda sunniti surma ähvardusel poksima endast raskemate kaasvangide ja valvuritega – sai hiljem tuntuks. Neid sündmusi on kasutatud filmis "Klintš" (1979; poola keeles "Klincz"), kus ka Czortek ise mängis ühes kõrvalosas.

## Viited

## Välislingid
*
Alef-null

**Alef-null** on loenduva hulga võimsuse tähisena kasutatav kardinaalarv \aleph_0, vähim kardinaalarv.

\aleph_0 on naturaalarvude hulga võimsus ja esimene  transfiniitne kardinaalarv ehk alef-arv. ZFC tingimustel on \aleph_0 vähim transfiniitne kardinaalarv selles mõttes, et mis tahes lõpmatul hulgal peab olema alamhulk võimsusega \aleph_0.  

Hulga *A* võimsus on \aleph_0 siis ja ainult siis, kui ta on loenduv lõpmatu hulk, st on olemas üksühene vastavus selle hulga ja naturaalarvude hulga vahel. 

Niisugused hulgad on näiteks: 
*kõigi algarvude hulk
* kõigi täisarvude hulk
* kõigi ratsionaalarvude hulk 
*algebraliste arvude hulk
* loenduva hulga elementide kõigi järjestatud ennikute hulk
* loenduva hulga kõigi lõplike alamhulkade hulk

Kui kehtib loenduva valiku aksioom, siis \aleph_0 on väiksem mis tahes muust transfiniitsest kardinaalarvust. 

Kardinaalarv \aleph_0 on ühtlasi ordinaalarv \,\omega_0 ehk  \,\omega), vähim transfiniitne ordinaalarv. Tänapäeval peetakse kõiki kolme tähist põhimõtteliselt ekvivalentseteks. Ajaloolistel põhjustel kasutatakse 
*tähist \,\aleph_0, kui jutt on sellest arvust kui kardinaalarvust
*tähist \,\omega_0 või \,\omega, kui jutt on sellest arvust suuremate ordinaalarvude kontekstis. 

Tähistuste erinevus tuleb sellest, et naiivses hulgateoorias mõisteti ordinaalarve täielikult järjestatud hulkade tüüpideni ning kardinaalarve hulkade võimsuste tüüpidena, niisiis objektidena, millel pole teineteisega midagi ühist. Ordinaalarvu \omega mõisteti naturaalarvude hulga täieliku järjestuse tüübina, st järjestustüübina, mis on lõplike täielikult järjestatud hulkade piir. Nähtavasti sellepärast tähistataksegi ordinaalarvu \omega kreeka tähestiku viimase tähega. Seevastu kardinaalarv \aleph_0 on vähim lõpmatute suuruste tüüpide reas. Sellest tuleb kardinaalarvu tähistamine heebrea tähestiku esimese tähega (suurima võimsuse, kõigi kardinaalarvude klassi võimsuse tähistas Georg Cantor heebrea tähestiku viimase tähega ת (taf). 
 
\aleph_0 on piirordinaal, piirkardinaalarv ja regulaarne ordinaal.

## Vaata ka
*Lõpmatus
*Hulgateooria
*Georg Cantor
*Bertrand Russell
*Alef-funktsioon
## Viited

## Välislingid
Pioneeride päev

**Pioneeride päev** on Ameerika Ühendriikides tähistatav osariigipüha. Seda peetakse Utah' osariigis 24. juulil. Sel päeval hullavad paljud kustutusvahutortides ning kannavad vahu eest kaitsvaid kaitseprille. Pärimuse järgi on selle püha tähistamise eesmärgiks meenutada mormoonide jõudmist Soolajärve orgu 24. juulil 1847.
Klāvs Elsbergs

**Klāvs Elsbergs** (3. jaanuar 1959 Riia – 5. veebruar 1987 Jūrmala) oli läti luuletaja ja tõlkija.

Ta oli luuletaja Vizma Belševica ja tõlkija Zigurds Elsbergsi poeg. 1978. aastal abiellus ta luuletaja Irēna Auziņaga.

Elsbergs lõpetas Riia Prantsuse Lütseumi ja õppis Läti Riiklikus Ülikoolis prantsuse filoloogiat, pärast seda töötas kirjastuses Liesma toimetajana. Ta tõlkis peamiselt prantsuse luulet, aga ka proosat inglise ja vene keelest.

Klāvs Elsbergs hukkus segastel asjaoludel Jūrmalas Dubulti kirjanike majas.

Juris Kulakovs on viisistanud tema luuletusi ja esitanud neid ansambliga Pērkons.

## Luulekogud

*"Pagaidīsim ausaino" (1981)
*"Bēdas uz nebēdu" (1986)
*"Velci, tēti" (1989)
Peter Higgs

**Peter Ware Higgs** (29. mai 1929 Newcastle – 8. aprill 2024 Edinburgh) oli Suurbritannia füüsik, kelle uurimisvaldkond oli teoreetiline füüsika. 

Ta oli Edinburghi ülikooli emeriitprofessor, Londoni Kuningliku Seltsi ja Edinburghi Kuningliku Seltsi liige. Koos François Englertiga sai ta 2013. aastal Nobeli füüsikaauhinna.

Higgs oli esimene, kes pakkus 1964. aastal välja, et osakestefüüsika standardmudelis peab olema kõigile teistele osakestele massi andev hüpoteetiline elementaarosake. Seda osakest on hakatud tema järgi nimetama Higgsi bosoniks.

4. juulil 2012 teatasid suure hadronipõrgutiga töötavad teadlased, et avastasid elementaarosakese massiga 125–127 GeV/c2, mis tõenäoliselt on Higgsi boson.

## Tunnustus
* 2004 – Wolfi füüsikaauhind
* 2015 – Copley medal 
* 2013 – Nobeli füüsikaauhind 
* 2013 – Astuuria printsessi auhind 
* 1983 – valiti Londoni Kuningliku Seltsi liikmeks 
* 1983 – valiti Edinburghi Kuningliku Seltsi liikmeks 
* Suurbritannia Füüsikainstituudi auliige.

## Välislingid
* Peter Higgs Nobeli auhindade kodulehel
Sony RX100

**Sony RX100** on väikesemõõtmeline fotoaparaat. Stabilisaatoriga objektiiv tõmbub jõudeolekus korpuse sisse.

Kaamera kaalub 213 grammi. Selle sensor on 20megapiksline. Objektiivi avaks on F1,8–4,9. Objektiivi stabilisaatori fookuskaugus on 28–100 mm. Fotoaparaat pildistab erirežiimil 10 kaadrit sekundis.
Raul Jaanson (kitarrist)

**Raul Jaanson** (sündinud 16. oktoobril 1962 – 30. märtsil 2021) oli eesti kitarrist. 

Ta on mänginud mitmes eesti rokkansamblis, millest tuntumad on Linnu Tee ja Ruja.

## Välislingid
* Rando Tooming: "Mul oli meeletu depressioon. Kui suhted halvenesid, jõin jälle." Õhtuleht, 7. detsember 2010
Prisma

**Prisma** on hulktahukas, mille kaks tahku (*põhitahud* ehk *põhjad*) on vastavalt paralleelsete külgedega kongruentsed hulknurgad ja ülejäänud tahud (*külgtahud* ehk *küljed*) rööpkülikud.

## Prismade liigitamine

Prismat, mille kõigi külgede tasandid ristuvad põhjade tasandiga, nimetatakse **püstprismaks**. Vastupidisel juhul nimetatakse prismat **kaldprismaks**. 

Prismasid võib eristada ka nende põhjade kuju järgi. Kui prisma põhi on *n*-nurk, siis nimetatakse prismat **''n''-nurkseks prismaks**. Vastavalt räägitakse **kolmnurksest prismast**, **nelinurksest prismast** jne. Prismat, mille põhjaks on korrapärane hulknurk, nimetatakse **korrapäraseks prismaks**.

Rööptahukas on nelinurkne prisma, mille põhjaks on rööpkülik. Risttahukas on nelinurkne püstprisma, mille põhjaks on ristkülik.

## Pindala

Prisma (kogu)pindala *S* on külgpindala *S**k* ja põhitahkude pindala summa
  
:S = S_k + 2S_p, \,

kus külgpindala avaldub põhja ümbermõõdu *P* ja prisma kõrguse *h* korrutisena:

:S_k= P h. \,

Prisma *kõrguseks* nimetatakse selle põhjade vahelist kaugust.

## Ruumala

Prisma ruumala on selle põhja pindala ja prisma kõrguse korrutis:

:V=S_p\, h, \,

## Vaata ka

* Antiprisma

## Viited
Üldkogum

**Üldkogum** (ka **populatsioon**, **lähtekogum**, **totaalkogum**) on statistikas looduse või ühiskonna objektide hulk, mille kohta soovitakse teha järeldusi teda esindava valimi ehk väljavõtukogumi põhjal. Valimit, mis langeb kokku üldkogumiga, nimetatakse **kõikseks valimiks**.

## Vaata ka
*Väljavõtuvaatlus

## Viited
Kõverjoon

**Kõverjoon** on joon, mis ei ole sirgjoon või selle osa. 

Näiteks ringjoon on kinnine kõverjoon.

## Vaata ka
*Kõver
*Kõverus

## Viited
Maagiline ruut

**Maagiline ruut** ehk **võluruut** on ruudukujuline arvude tabel, mille igas reas, igas veerus ja mõlemal diagonaalil olevate naturaalarvude summa on võrdne.

## Vaata ka
*Maagiline kuup

## Viited
Mall (joonestusvahend)

**Mall** on mõõteriist, mis peamiselt on valmistatud plastist või läbipaistvast klaasist, et mõõta nurkasid kraadides või radiaanides. Mall koosneb joonlauast ja poolkaarest, mille järgi on võimalik määrata nurka või mõõdetava objekti pikkust. Enamiku mallide skaalad ulatuvad 0–180 kraadini.  

Mallid on kasutuses mehaanilistel ja insenerialadel, kuid peamiselt matemaatikatundides koolides.  

## Viited
Valim

**Valim** (ka **võend**, **väljavõte**, **väljavõtukogum**) on üldkogumi osa, mille järgi tehakse statistilisi järeldusi üldkogumi kohta. 

Valimit, mille põhjal saab teha matemaatiliselt usaldusväärseid järeldusi, nimetatakse esindavaks ehk representatiivseks. 

## Viited

## Välislingid
*Valimi moodustamine
Kare kellukas

**Kare kellukas** (*Campanula cervicaria*) on kellukaliste sugukonda ja kelluka perekonda kuuluv rohttaimeliik.

Kare kellukas kasvab Põhja-, Kesk- ja Ida-Euroopas ning Siberis. Ta on introdutseeritud Minnesotasse, ent mujale Põhja-Ameerikas pole ta püsima jäänud.

Tema looduslikud kasvukohad on metsaservad, mäenõlvad, kuivad niidud ja kaldad. Hästi tunneb ta ennast seal, kus pinnast on rikutud, näiteks ale käigus või raiesmikel. Kuid samas ei talu ta tallamist ega sellega seotud pinnase mehaanilist tihendamist. Taimed kasvavad väga harvalt.

Kare kellukas on kaheaastane või püsik, kõrgusega 30–100 cm. Taime vars on kandiline ja tugev, läbimõõduga 3-5 mm. Alumised lehed on 15–20 cm pikad ja erinevalt kerakellukast pikliksüstjad või süstjad, ülemised lehed on lineaalsüstjad ja varreümbrised.

Vars ja lehed on tihedalt karekarvased. Õied on helesinised, umbes 1–2 cm pikad ja paiknevad männasjates õisikutes ülemiste lehtede kaenaldes. Tupp on karedakarvane ja lühikeste tipmetega.

Õis on kelluka kujuga. Niihästi kroonlehti kui tolmukaid on 5. Õietupp koosneb samuti 5 tömbist ja munajast tupplehest. Emakas on kolmeks jagunenud suudmega ja alumise sigimikuga. Vili on kolmest pesast koosnev püstine kupar.

Kare kellukas ei ole Eestis sage; teda leidub teeservadel, metsasihtidel, kinkudel ja puisniitudel.

Kare kellukas on meetaim. Seda võib kasutada ka söödaks veistele ja hobustele.

## Viited

## Kasutatud allikad
* *Eesti taimede määraja*. Valgus, Tallinn 1966, lk 593-595
*  Anderberg, Arne; Anderberg, Anna-Lena. Campanula cervicaria. *Den virtuella floran*.

## Välislingid
*
Poomistabel

**Kõrgelt kukkumise poomistabel** (inglise keeles *Official Table of Drops*) on Suurbritannia siseministeeriumi tehtud juhend, mida kasutati sobiva kukkumiskõrguse kindlaksmääramiseks poomisel, mis sõltus inimese kehakaalust. Riikides (nt Iraak), kus poomine on säilinud surmamõistmise meetodina, on tabel tänapäevani kasutusel.

Inglasi ärgitas tabelit looma mitmed asetleidnud poomisjuhtumid, kus poodavat ei õnnestunud hukata, neist prominentseim John Babbacombe Lee juhtum, keda püüti tulemusetult kolme katsega hukata. 1886. aastal loodi komitee, eesotsas Henry Bruce'iga, mille ülesanne oli nuputada välja kõige efektiivsem poomismeetod. Komitee töötulemused avalikustati aastal 1888 poomistabeli näol.

Aastal 1913 tehti tabelis muudatusi, sest vana tabeli kohaselt eksisteerus oht pea eraldumiseks kehast, kuna kukkumiskõrgus oli antud liiga suurena.

## Välislingid
*Kohtu poolt määratletud poomisprotsess (inglise keeles)
*Aberdare'i komitee (inglise keeles)
Rand (täpsustus)

**Rand**
***[[Rand]]** on randla maismaaline osa
***[[Lõuna-Aafrika Vabariigi rand|Rand]]** on Lõuna-Aafrika Vabariigi rahaühik
***[[Rand (Norra)|Rand]]** on küla Norras
***[[Rand (Colorado)|Rand]]** on asula USA Colorado osariigis
***[[Rand (perekonnanimi)|Rand]]** on perekonnanimi
Rand (perekonnanimi)

**Rand** on perekonnanimi.

2019. aasta 1. jaanuari seisuga oli Eestis perekonnanimi Rand 1081 inimesel: 506 mehel ja 575 naisel. Perekonnanimede levikult on Rand meeste puhul 61. kohal ja naiste puhul 56. kohal.

## Nime kandjaid
*Austin L. Rand, Kanada zooloog
*Ayn Rand, Venemaa/USA kirjanik ja filosoof
*Kristjan Rand, eesti iluuisutaja
*Mailis Rand (Reps), eesti poliitik
*Mary Rand, inglise kergejõustiklane
*Mikk Rand, eesti filmilavastaja ja -produtsent
*Paul Rand, USA tarbegraafik
*Taavi Rand, eesti iluuisutaja

## Viited
Rapuntselkellukas

**Rapuntselkellukas** (*Campanula rapunculus*) on kellukaliste sugukonda ja kelluka perekonda kuuluv mitmeaastane taim. 

Euroopas kasvatati rapuntselkellukat söödavate lehtede ja juure tõttu kunagi varem laialdaselt. Rapuntselkelluka juur on naeri kujuga. 

Rapuntselkellukas on lubjalembene taim, kasvab kuivadel niitudel, tamme- ja männimetsades ja teeservades kõrgusel 0–1500 meetrit üle merepinna. Eestis looduslikult ei kasva.

## Välislingid
*
Cofidis (jalgrattameeskond)

**Cofidis Solutions Crédits** (UCI kood: **COF**) on Prantsuse elukutseliste jalgratta maanteesõidu meeskond. 

Meeskond on asutatud 1997. aastal.

Meeskonna staatus aastate jooksul oli järgmine:

* 2005–2009 maailmatuuri meeskond (UCI World Tour)
* 2010–2019 profi-kontinentaalne meeskond (UCI ProTour)
* 2020–........ maailmatuuri meeskond (UCI World Tour)

Alates 2018. aastast on peadirektor Cédric Vasseur.

## 2012. aasta meeskonna koosseis

## Viited

## Välislingid

* Koduleht
* Cofidis *ProCyclingStats*
Matemaatiline statistika

**Matemaatiline statistika** on matemaatika haru, mis käsitleb statistiliste andmete (valimi) põhjal järelduste tegemist üldkogumi kohta. 

Matemaatilise statistika teoreetiline alus on tõenäosusteooria. 

## Vaata ka
*rakendusstatistika

## Viited
Toomas Volmer

**Toomas Volmer** (sündinud 21. novembril 1962 Tartus) on eesti fotoajakirjanik. 

Ta on pildistanud Eesti Teadeteagentuuri (ETA), ajakirja Luup, Eesti Päevalehe, Ilta-Sanomate ja Helsingin Sanomate, aga ka paljude riigiasutuste ja eraettevõtete jaoks. Mitmel aastal on ta olnud Eesti Vabariigi aastapäeval presidendi vastuvõtu ametlik fotograaf.
 
Alates 1999. aastast on Toomas Volmer vabakutseline fotograaf.

## Välislingid
*Toomas Volmeri koduleht
Marco Bianchi

**Marco Bianchi** (sündinud 3. augustil 1990) on Itaalia jalgpallur (kaitsja). 

Ta mängib Eesti klubis Nõmme JK Kalju.

## Klubikarjäär

## Viited

## Välislingid

* 
*Nõmme JK Kalju kodulehel
Histogramm

**Histogramm** ehk **astmikdiagramm** on statistiliste andmete graafiline kujutis (tulpdiagramm), mis annab ülevaate nende jaotumisest sageduse järgi.  

Andmete (tunnuse) väärtused on enamasti kujutatud rõhtteljel ja andmete sagedused püstteljel.

## Vaata ka
*Sageduskõver

## Viited
Tšaika

**Tšaika** on mitme asja nimi:
***[[GAZ-13]]**, automark
***[[GAZ-14]]**, automark
***[[Tšaika (laev)|Tšaika]]**, aurik
A. S. Puškin (jõelaev)

**A. S. Puškin** (endine *Gleb Kržižanovski*, vene keeles *Глеб Кржижановский*) on nelja tekiga Dmitri Furmanov-klassi (projekt 302M *kolmas seeria*) NSV Liidu ja Venemaa jõereisilaev, mis on ehitatud VEB Elbewerften Boizenburg/Roßlau laevatehases Ida-Saksamaal 1990. aastal. Laeva saksa tüübinimetus on BiFa 129M (*Binnenfahrgastschiff*, 129 meetrit, moderniseeritud). Laev sai nime Venemaa revolutsionääri ja NSV Liidu poliitiku Gleb Kržižanovski auks.

## Ajalugu
Kiil pandi laevale tehasenumbriga 301 Elbewerften Boizenburg/Roßlau Ida-Saksamaal laevatehases ning laev anti Moskvas asuvale Moskva Jõelaevandusele (*ГП Московское речное пароходство МРФ РСФСР*) üle 1990. aastal. Riigiettevõte Moskva Jõelaevandus ja hiljem eraettevõte OAO Moskovskoje Retšnoje Parohodstvo on kasutanud laeva kruiisiliinil Moskva-Peterburi sisemaa ning välismaa turistide jaoks. 2010–2018 kasutati laeva hotellina naftaleiukohal Kaspia merel.

## Vaata ka
*Jõereisilaevade loend

## Viited

## Välislingid
*Глеб Кржижановский, fotoregistri andmed (vene keeles)
Strandman

**Strandman** on saksapärane perekonnanimi.

## Nime kandjaid
* Aleksander Strandman (fi)
* Otto August Strandman, Eesti poliitik
* Otto Valdemar Strandman (1871–1970), Rootsi skulptor

## Vaata ka
*Strandmann (aadlisuguvõsa)
Triatlon 2012. aasta suveolümpiamängudel

**[[Triatlon]] [[2012. aasta suveolümpiamängud]]el** Londonis toimus 4. ja 7. augustil. Võistlused toimusid nii meestele kui ka naistele. Triatlon koosnes 1500 m ujumisest, 43 km jalgrattasõidust ja 10 km jooksust. Nii meeste kui naiste arvestuses läks võistlema 55 sportlast.

## Võistluste ajakava

## Tulemused

### Mehed




Finaal: 7. august 
Osavõtjaid: 55
Lõpetajaid: 
**[[Triatlon 2008. aasta suveolümpiamängudel|Olümpiavõitja 2008]]:** Jan Frodeno, Saksamaa 
Ametlikud tulemused: 


### Naised





## Medalid
## Välislingid

* Triatloni ametlik leht Londoni OM-il
* ITU koduleht
Lenini rajoon

**Lenini rajoon** oli Tallinna linnarajoon, mis eksisteeris aastatel 1974–1991. Aastatel 1991–1993 oli sama linnarajooni nimi **Lõunarajoon**.

## Territoorium
Lenini rajoon hõlmas suurema osa Kesklinnast ning Nõmme. Lenini rajooni haldusalasse kuulus ka Saue.

Lenini rajooni eelkäijaks oli 18. mail 1945 moodustatud **Kesklinna rajoon**, mis 8. juunil 1961 sai nimeks Keskrajoon. 3. jaanuaril 1974 sai Keskrajooni põhiosast Lenini rajoon. Mustamäest, Lillekülast ning veel mõnest endisest Keskrajooni alast moodustati Oktoobri rajoon. Lenini rajoon aga sai Keldrimäelt juurde mõningal määral Mererajooni alasid. Lõplikud piirid omandas Lenini rajoon 1975. aastal.

Lenini rajooni pindala oli 42,7 km², koos Sauega 46,2 km².

1989. aasta rahvaloenduse andmetel oli Lenini rajoonis 94 761 elanikku. Neist oli eestlasi 58 118 (61,33%), venelasi 28 776 (30,37%), ukrainlasi 3139 (3,31%), valgevenelasi 1565 (1,65%), juute 639 (0,68%) ja soomlasi 556 (0,59%).

## Haldusorganid

[Eesti Nõukogude Sotsialistliku Vabariigi konstitutsiooni](https://et.wikisource.org/wiki/Eesti_N%C3%B5ukogude_Sotsialistliku_Vabariigi_konstitutsioon_(1978)) § 124. kohaselt oli Riigivõimuorganiteks linnades, rajoonides, Tallinna linnarajoonides, alevites ja maa-asulates vastavad rahvasaadikute nõukogud ning § 132. kohaselt Kohalike rahvasaadikute nõukogude täitvateks ja korraldavateks organiteks olid nende poolt saadikute hulgast valitavad täitevkomiteed.

### Tallinna Linna Keskrajooni RSN Täitevkomitee
*1947, E. Mettus, Tallinna Linna Keskrajooni TSN TK esimees
*1947–1950, Edgar Sepa, Tallinna Linna Keskrajooni TSN TK esimees
**..1971,1973.., Rasmus Kivila, Keskrajooni TSN Täitevkomitee esimehe asetäitja
:3. jaanuaril 1974 moodustati Keskrajooni põhiosast Lenini rajoon, millest eraldati Oktoobri rajoon.
### Tallinna Linna Lenini Rajooni RSN Täitevkomitee
*..1975, 1976..,  Rasmus Kivila, Tallinna Linna Lenini Rajooni RSN Täitevkomitee  esimees
* Vello Saluste, Tallinna Linna Lenini Rajooni RSN Täitevkomitee  esimees
* Arvo Teder, Tallinna Linna Lenini Rajooni RSN TK  esimees
## Vaata ka
*Tallinna linnaosad#Tallinna linnarajoonid Eesti NSV-s
## Viited
Kirimäe (Kose)

**Kirimäe** oli küla Harjumaal Kose kihelkonnas. Tänapäevase haldusjaotuse järgi asub küla territoorium Karla küla maadel.

Küla on esmamainitud Taani hindamisraamatus 1241. aastal. Tänapäeval kannab seda nime Kirimäe talu.

## Vaata ka
*Kirimäe karjamõis
*Kirimäe kool
Intervall (matemaatika)

**Intervall** on matemaatikas reaalarvude hulk, milles koos mis tahes kahe sellesse kuuluva arvuga kuuluvad sellesse hulka ka kõik nende vahele jäävad arvud. 

Intervall võib olla lõik, poollõik või vahemik reaalsirgel.

## Vaata ka
*Intervallide meetod
Libratsioon

**Libratsioon** (ld sõnast *librare* 'tasakaalus hoidma, tasakaalustama') on Kuu perioodiline võnkumine, mille tõttu Maalt on vaadeldav 50% asemel kuni 59% Kuu pinnast.

Kuu telg pole täpselt risti orbiidi tasandiga (nendevaheline nurk on 6.68°) ning Kuu liigub orbiidil ebaühtlaselt, pöörlemine on tal aga ühtlane. Need kaks nähtust kokku annavad libratsiooni.

Eristatakse optilist ehk näivat libratsiooni ja tõelist libratsiooni.

## Viited
Roman Smiško

**Roman Smiško** (sündinud 18. märtsil 1983) on Ukraina jalgpallur (väravavaht). 

Ta mängib Eesti klubis Tallinna FC Levadia.

## Klubikarjäär
Roman Smiško on küll sündinud Lätis, aga tal on Ukraina kodakondsus. Tema hüüdnimi on Roman.

Ta on Levadia esiväravavaht.

Roman Smiško on oma kahe hooaja jooksul Levadias oma värava puhtana hoidnud 31 korda ehk peaaegu pooltes mängudes.

Tema supermäng 17. juulil 2013 jättis Tallinna Levadiale lootuse edasipääsuks Euroopa liigasse. Pärast seda kuulutati Roman Smiško Eesti aasta kodanikuks.

### Statistika

*Statistika uuendatud seisuga 25. september 2014*

## Välislingid
*Roman Smiško jalgpall.ee
Priit Pikker

**Priit Pikker** (sündinud 15. märtsil 1986) on Eesti jalgpallur (väravavaht). 

Ta mängib Eesti klubis Tallinna FC Levadia.

## Klubikarjäär

## Välislingid
*
Protuberants

**Protuberants** (ladinakeelsest sõnast *protuberare* – 'kühmuna välja ulatuma') ehk Päikese **filament** (inglise keeles *filament*, 'niit') on teaduslik termin, mis tähistab Päikese atmosfääris toimuvate intensiivsete magnetohüdrodünaamiliste protsesside ajal tekkivaid helenduvaid gaasijugasid ja pilvi.. 

Nende struktuuride temperatuur on suhteliselt madal võrreldes Päikese krooni üldtemperatuuriga. 

Erinevalt loitest langeb protuberantsi puhul eemalepaisatud plasma Päikese pinnale tagasi.

## Viited
Artjom Artjunin

**Artjom Artjunin** (sündinud 24. jaanuaril 1990 Tallinnas) on Eesti jalgpallur (keskkaitsja). Ta mängib Eesti Premium liiga klubis Tallinna JK Legion.

## Koondisekarjäär
A-koondise debüüdi tegi ta 15. novembril 2013 sõpruskohtumises Aserbaidžaani vastu. Ta viibis platsil kõik 90 minutit ja Eesti võitis 2:1. Mängu päeval oli Artjunin 23-aastane.

## Karjääri statistika
### Klubi
*Uuendatud seisuga 22. november 2017*

### Koondis

## Saavutused
### Klubi
;Tallinna FC Levadia:
* Meistriliiga: 2013, 2014
* Evald Tipneri karikas: 2012, 2014
* Eesti Superkarikas: 2010, 2013

## Vaata ka
*Eesti jalgpallikoondislaste loend

## Viited

## Välislingid
*Eesti Jalgpalli Liidu profiil
*Transfermarkti profiil
*Koondise mängud
Harmooniline keskmine

**Harmooniline keskmine** on nullist erinevate suuruste *a*1,&nbsp;*a*2,&nbsp;...,&nbsp;*a**n* pöördväärtuste aritmeetilise keskmise pöördväärtus, mis leitakse valemiga 

:H = \frac{n}{\frac{1}{a_1} + \frac{1}{a_2} + \cdots + \frac{1}{a_n}}

Et eristada harmoonilist keskmist kaalutud harmoonilisest keskmisest, kasutatakse ka terminit **lihtne harmooniline keskmine**.

## Vaata ka
*Aritmeetiline keskmine
*Geomeetriline keskmine
*Kaalutud keskmine
*Ruutkeskmine

## Viited
Aktinomeeter

**Aktinomeeter** on riist Päikese otsekiirguse suhteliseks mõõtmiseks.

Aktinomeetrit, mis on varustatud heliostaadi ja kirjutusseadisega, nimetatakse aktinograafiks.

## Vaata ka
*Aktinomeetria
*Pürheliomeeter

## Viited